ΓΡΑΠΤΗ ΕΡΩΤΗΣΗ E-3618/02

υποβολή: Erik Meijer (GUE/NGL) προς την Επιτροπή

(16 Δεκεμβρίου 2002)

Θέμα: Στρέβλωση της πολιτικής ανταγωνισμού με την προσφορά εξαιρετικά φθηνών εναέριων μεταφορών σε μικρή απόσταση εντός της ΕΕ από αεροπορική εταιρεία εκτός Ευρώπης

1. Έχει πληροφορηθεί η Επιτροπή το γεγονός ότι η αεροπορική εταιρία VARIG Brasilian Airlines διαθέτει, μέσω πρακτορείων ταξιδίων και του διαδικτύου, εισιτήρια για επιβάτες για τη διαδρομή μεταξύ των αερολιμένων Schiphol στο Άμστερνταμ και Charles de Gaulle στο Παρίσι στην τιμή των 19 ευρώ κατ' άτομο, για μία διαδρομή, χωρίς περιοριστικούς όρους και με την προσφορά μεζέ και ποτού καθ' οδόν·

2. Μπορεί η εταιρεία VARIG, η οποία εκτελεί καθημερινώς δρομολόγια από το Sao Paulo προς το Άμστερνταμ μέσω Παρισίων με Boeing 777, το οποίο διαθέτει 281 θέσεις, να δανεισθεί αυτομάτως το δικαίωμα να προβαίνει σε προσφορές εισιτηρίων για διαδρομές εντός της ΕΕ σε τιμές dumping, δηλαδή σε τιμές που είναι 75 % χαμηλότερες από εκείνες άλλων αεροπορικών εταιρειών καθώς επίσης και χαμηλότερες από το τιμολόγιο του TGV της αντίστοιχης διαδρομής·

3. Ποιές είναι οι συνέπειες αυτών των τιμών dumping για τη δυνατότηταλοποίησης εκείνων που η Επιτροπή αναφέρει στην ανακοίνωσή της εναέριες μεταφορές και το περιβάλλον(1), καθώς και στην Λευκή της Βίβλο για περιορισμό της πίεσης σε αερολιμένες και στον εναέριο χώρο με την κατασκευή και την αξιοποίηση ενός ευρωπαϊκού δικτύου σιδηροδρομικών συνδέσεωνψηλής ταχύτητας για μεσαίες αποστάσεις·

4. Θεωρεί η Επιτροπή την κατάσταση, όπως περιγράφεται στην παράγραφο 1, ότι είναι συμβατή με έναν φυσιολογικώς λειτουργούντα μηχανισμό αγοράς, την αρχή της ελεύθερης παροχής μεταφορικώνπηρεσιών και συμπληρωματικά στοιχεία στις αλυσίδες μεταφοράς, όπως απαντά στην γραπτή μου ερώτηση Ε-3387/00(2) ή κρίνει η Επιτροπή ότι τώρα πλέον έχουνπερκερασθεί τα όρια του παραδεκτού·

5. Ποιες δυνατότητες έχει η Επιτροπή για τον τερματισμό τέτοιων στρεβλωτικών δραστηριοτήτων· Είναι διατεθειμένη η Επιτροπή να χρησιμοποιήσει αυτές τις δυνατότητες·

6. Σε περίπτωση που δενπάρχουν ακόμα τέτοιες δυνατότητες, είναι διατεθειμένη η Επιτροπή να αναλάβει την πρωτοβουλία για μία ρύθμιση η οποία θα καθιστά δυνατή την εν λόγω δυνατότητα·

(1) COM(1999)640 τελικό.

(2) ΕΕ C 174 E της 19.6.2001, σελ. 45.

Απάντηση της κας de Palacio εξ ονόματος της Επιτροπής

(17 Φεβρουαρίου 2003)

Οι εμπορικές πρακτικές της περί ης ο λόγος εταιρείας στην γραμμή Παρίσι-Άμστερνταμ δεν είχαν γνωστοποιηθεί στην Επιτροπή μέχρι την κατάθεση της γραπτής ερώτησης του Αξιότιμου Μέλους του Κοινοβουλίου.

Το δικαίωμα της Varig να εκτελεί πτήσεις στη συγκεκριμένη ενδοκοινοτική γραμμή απορρέει από τις διμερείς συμφωνίες που έχουν συναφθεί μεταξύ, αφενός, της Βραζιλίας και, αφετέρου, της Γαλλίας και των Κάτω Χωρών. Οι συμφωνίες αυτές, που συνήφθησαν από τα μόνα κράτη μέλη, δυνατόν να περιέχουν διατάξεις ασύμβατες με το κοινοτικό δίκαιο. Η Επιτροπή δεν έχει άμεση εξουσία όσον αφορά τις τιμές πουιοθετούν μη κοινοτικές εταιρείες βάσει διμερών συμφωνιών. Η Επιτροπή εργάζεται για τη συμβατότητα των συμφωνιών αυτών με το κοινοτικό δίκαιο· η δράση της έχει ενισχυθεί αφότου το Ευρωπαϊκό Δικαστήριο, στις οικείες αποφάσεις τις λεγόμενες Ανοικτός Ουρανός(1) της 5ης Νοεμβρίου 2002, κατέταξε τις ενδοκοινοτικές τιμές στους ειδικούς τομείς αποκλειστικής αρμοδιότητας της Κοινότητας(2). Η Επιτροπή θαποβάλει κάθε αναγκαία πρόταση προκειμένου να συναφθεί μια νέα γενεά συμφωνιών σε κοινοτικό επίπεδο, η οποία θα εξασφαλίζει την πλήρη συμβατότητα με το κοινοτικό πλαίσιο, ζητώντας, ιδίως, από το Συμβούλιο, την έγκριση διαπραγματευτικής εντολής.

Λόγω της περιορισμένης εμβέλειας του εν λόγω τύπου ενδοκοινοτικών δραστηριοτήτων, η ανακοίνωση Οι μεταφορές και το περιβάλλον(3) δεν αφορά, ειδικά, τον περιβαλλοντικό αντίκτυπο από την άσκηση των δικαιωμάτων ενδοκοινοτικών μεταφορών των μη κοινοτικών αεροπορικών εταιρειών. Ωστόσο, το κοινοτικό κεκτημένο όσον αφορά τις περιβαλλοντικές απαιτήσεις στον τομέα των εναέριων μεταφορών, καθώς και τα μελλοντικά μέτρα για την προαγωγή των διατροπικών μεταφορών, δημιουργούνποχρεώσεις και στις εταιρείες των τρίτων χωρών.

Η Επιτροπή θα εξακολουθήσει να εργάζεται για την προώθηση της εναρμόνισης όσον αφορά τις αρχές χρέωσης και φορολόγησης, ανεξαρτήτως τρόπου μεταφοράς, όπως αναφέρεται στην πρόσφατη Λευκή Βίβλο Η ευρωπαϊκή πολιτική μεταφορών με ορίζοντα το έτος 2010: Η ώρα των επιλογών(4). Υπενθυμίζει, εν προκειμένω, την πρότασή της του 1997 για οδηγία του Συμβουλίου όσον αφορά την αναδιάρθρωση του κοινοτικού πλαισίου για τη φορολόγηση των ενεργειακών προϊόντων(5), η οποία εκκρεμεί ενώπιον του Συμβουλίου Υπουργών.

Το οικονομικό κανονιστικό πλαίσιο όσον αφορά τις αεροπορικές μεταφορές, όπως εξηγεί η Επιτροπή στην απάντησή της στη γραπτή ερώτηση E-3387/00(6), συνοδεύεται από σειρά άλλωνποχρεώσεων των φορέων εκμετάλλευσης, με στόχο την ενίσχυση της ασφάλειας προσώπων καιλικών, καθώς και του ελέγχου της εναέριας κυκλοφορίας και την άμβλυνση των περιβαλλοντικών επιπτώσεων. Η Επιτροπή επιμένει στην ανάγκη περαιτέρω ανάπτυξης του εν προκειμένω κοινοτικού κεκτημένου βάσει της γενικής προσέγγισης όσον αφορά την πολιτική μεταφορών, όπως εξετέθη προσφάτως στην Λευκή Βίβλο Η ευρωπαϊκή πολιτική μεταφορών με ορίζοντα το έτος 2010: Η ώρα των επιλογών.(7).

(1) Υποθέσεις C-466/98, C-467/98, C-468/98, C-469/98, C-471/98, C-472/98, C-475/98 και C-476/98, Επιτροπή κατά Ηνωμένου Βασιλείου, Δανίας, Σουηδίας, Φινλανδίας, Βελγίου, Λουξεμβούργου, Αυστρίας και Γερμανίας.

(2) Ανακοίνωση της Επιτροπής όσον αφορά τις συνέπειες των αποφάσεων που εξέδωσε το Δικαστήριο της Ευρωπαϊκής Ένωσης στις 5 Νοεμβρίου 2001 σχετικά με την ευρωπαϊκή πολιτική αεροπορικών μεταφορών COM(2002)649.

(3) COM(1999)640 τελικό.

(4) COM(2001)370 τελικό.

(5) ΕΕ C 139 της 6.5.1997.

(6) ΕΕ C 174 της 19.6.2001.

(7) COM(2001)370 τελικό.